Likumprojekts

**Grozījumi Sociālo pakalpojumu un sociālās palīdzības likumā**

Izdarīt Sociālo pakalpojumu un sociālās palīdzības likumā (Latvijas Republikas Saeimas un Ministru Kabineta Ziņotājs, 2002, 23. nr.; 2003, 2. nr.; 2004, 14., 18. nr.; 2005, 2. nr.; 2006, 13. nr.; 2007, 12., 15. nr.; 2008, 3., 21. nr.; 2009, 3., 12. nr.; Latvijas Vēstnesis, 2009, 182. nr.; 2010, 19., 170. nr.; 2011, 117., 202. nr.; 2012, 201. nr.; 2013, 234. nr.; 2014, 257. nr.; 2015, 235. nr.; 2016, 230. nr.; 2017, 21. nr.) šādus grozījumus:

1.  1. pantā:

izteikt 23. punktu šādā redakcijā:

"23) **sociālā rehabilitācija** – pasākumu kopums, kas, pamatojoties uz personas sociālās situācijas un funkcionālo traucējumu izvērtēšanu, nodrošina viņas fizisko, psiholoģisko un sociālo prasmju un spēju attīstīšanu vai atgūšanu, lai iekļautos sabiedrībā;";

izteikt 33. punktu šādā redakcijā:

"33) **tehnisko palīglīdzekļu pakalpojums** – pasākumu kopums, kura ietvaros tiek novērtēti personas funkcionālie traucējumi vai anatomiskie defekti, tiek izgatavots tehniskais palīglīdzeklis konkrētai personai, personai tiek pielāgots rūpnieciski izgatavots tehniskais palīglīdzeklis, tiek veikta lietošanas apmācība, tiek izsniegts tehniskais palīglīdzeklis, piemērojot kompensāciju par tehnisko palīglīdzekli, tiek novērtēta tehniskā palīglīdzekļa lietošanas ietekme uz personas funkcijas pazeminājumu, kā arī vieglais automobilis tiek pielāgots konkrētai personai;";

papildināt pantu ar 40. punktu šādā redakcijā:

"40) **kompensācija par tehnisko palīglīdzekli** – valsts finansējums, kuru bezskaidras naudas (kartes vai kupona, vai garantijas vēstules) veidā nodrošina personai, kura saņem tehniskā palīglīdzekļa pakalpojumu pie tehnisko palīglīdzekļu pakalpojuma sniedzēju reģistrā reģistrēta pakalpojuma sniedzēja, ar kuru Veselības un darbspēju ekspertīzes ārstu valsts komisija noslēgusi līgumu par tehnisko palīglīdzekļu pakalpojumu sniegšanu."

2. Izteikt 2. panta tekstu šādā redakcijā:

"Likuma mērķis ir noteikt sociālā darba, karitatīvā sociālā darba, sociālās aprūpes, sociālās rehabilitācijas, profesionālās rehabilitācijas, tehnisko palīg­līdzekļu pakalpojumu (turpmāk – sociālie pakalpojumi) un sociālās palīdzības sniegšanas un saņemšanas principus, to personu loku, kurām ir tiesības saņemt šos pakalpojumus un palīdzību, kā arī sociālās aprūpes, sociālās rehabilitācijas, profesionālās rehabilitācijas un tehnisko palīglīdzekļu pakalpojumu samaksas un finansēšanas principus."

3. Aizstāt 5. panta trešās daļas 2. punktā vārdus "piemaksu pie ģimenes valsts pabalsta par bērnu invalīdu" ar vārdiem "un piemaksas pie šā pabalsta".

4.  12. pantā:

aizstāt ceturtās daļas ievaddaļā vārdus "vismaz trīs mēnešus pēc kārtas" ar vārdiem un skaitli "vismaz trīs mēnešus pēdējo 12 mēnešu periodā";

aizstāt ceturtās daļas 1. punktā vārdus "līdz divpadsmit stundām" ar vārdiem un skaitli "līdz 15 stundām".

5.  13. pantā:

izteikt pirmās daļas 1. punktu šādā redakcijā:

"1) profesionālās piemērotības noteikšanu un profesionālo rehabilitāciju darbspēju atjaunošanaipersonām ar invaliditāti vai prognozējamu invaliditāti;";

papildināt pirmo daļu ar 1.1punktu šādā redakcijā:

"11) profesionālās piemērotības noteikšanu un profesionālo rehabilitāciju darbspēju atjaunošanaipersonām ar funkcionāliem traucējumiem, kuras strādā (uzskatāmas par darba ņēmējiem vai pašnodarbinātajiem saskaņā ar likumu "Par valsts sociālo apdrošināšanu");";

izteikt pirmās daļas 4. punktu šādā redakcijā:

"4) sociālo rehabilitāciju pilngadīgām personām un bērniem, kuriem ir izveidojusies atkarība no narkotiskajām, toksiskajām vai citām apreibinošām vielām vai no atkarību izraisošiem procesiem. Ministru kabinets nosaka sociālās rehabilitācijas pakalpojumu veidus, apjomu, saturu, kā arī šo pakalpojumu saņemšanas, piešķiršanas, pārtraukšanas un izbeigšanas nosacījumus un kārtību;";

izteikt pirmās daļas 6. punktu šādā redakcijā:

"6) sociālo rehabilitāciju darbspēju atjaunošanai personām darbspējīgā vecumā ar invaliditāti, prognozējamu invaliditāti vai funkcionāliem traucējumiem, kā arī personām pēc darbspējīgā vecuma ar funkcionāliem traucējumiem, kuras strādā (uzskatāmas par darba ņēmējiem vai pašnodarbinātajiem saskaņā ar likumu "Par valsts sociālo apdrošināšanu");";

papildināt pirmo daļu ar 6.1punktu šādā redakcijā:

"61) sociālās rehabilitācijas pakalpojumus personām, kas noteiktas Černobiļas atomelektrostacijas avārijas seku likvidēšanas dalībnieku un Černobiļas atomelektrostacijas avārijas rezultātā cietušo personu sociālās aizsardzības likumā un likumā "Par politiski represētās personas statusa noteikšanu komunistiskajā un nacistiskajā režīmā cietušajiem";";

aizstāt pirmās daļas 12. punktā:

vārdus "personām ar onkoloģisku slimību un to ģimenes locekļiem" ar vārdiem "personām ar onkoloģisku slimību un to tuviniekiem";

vārdus "nosacījumus un piešķiršanas kārtību" ar vārdiem "piešķiršanas, finansēšanas, pārtraukšanas un izbeigšanas nosacījumus un kārtību";

papildināt pantu ar 1.3daļu šādā redakcijā:

"(13) Ministru kabinets nosaka šā panta pirmās daļas 6. un 6.1punktā minēto pakalpojumu veidus, ilgumu, saturu, pakalpojumu saņemšanas biežumu, saņemšanas, piešķiršanas, pārtraukšanas un izbeigšanas nosacījumus un kārtību.";

izslēgt 2.2daļu;

aizstāt 2.3daļā vārdus un skaitli "un 2.2daļā paredzēto pienākumu izpildi, Latvijas Neredzīgo biedrība, Latvijas Nedzirdīgo savienība, Latvijas Bērnu fonds, biedrība "Dzīvības koks" un Bērnu paliatīvās aprūpes biedrība, un valsts sabiedrība ar ierobežotu atbildību "Nacionālais rehabilitācijas centrs "Vaivari"" ar vārdiem "daļā paredzēto pienākumu izpildi, Latvijas Neredzīgo biedrība, Latvijas Nedzirdīgo savienība, Latvijas Bērnu fonds, biedrība "Dzīvības koks" un Bērnu paliatīvās aprūpes biedrība";

izslēgt 2.4daļā vārdu un skaitli "un 2.2".

6. Izteikt 13.1panta otro daļu šādā redakcijā:

"(2) Šā likuma [13. panta](https://likumi.lv/doc.php?id=68488#_blank) pirmās daļas 5. punktā noteikto pakalpojumu ietvaros valsts nodrošina pakalpojuma saņēmējam Ministru kabineta noteikta apmēra kompensāciju par tehnisko palīglīdzekli, kuru pakalpojuma saņēmējs izvēlējies atbilstoši Ministru kabineta noteiktam valsts finansēto tehnisko palīglīdzekļu sarakstam pie tehnisko palīglīdzekļu pakalpojuma sniedzēju reģistrā reģistrēta pakalpojuma sniedzēja. Tehnisko palīglīdzekļu pakalpojuma saņēmējs veic atlikušo maksājumu, ja tehniskā palīglīdzekļa vērtība pārsniedz kompensācijas par tehnisko palīglīdzekli apmēru."

7.  15.1pantā:

izteikt pirmās daļas 1. punktu šādā redakcijā:

"1) nodrošina, organizē vai sniedz sociālās rehabilitācijas pakalpojumus (ja nepieciešams, arī veselības aprūpes pakalpojumus) Černobiļas atomelektrostacijas avārijas seku likvidēšanas dalībnieku un Černobiļas atomelektrostacijas avārijas rezultātā cietušo personu sociālās aizsardzības likumā un likumā "Par politiski represētās personas statusa noteikšanu komunistiskajā un nacistiskajā režīmā cietušajiem" noteiktajām personām, kā arī Nacionālo bruņoto spēku karavīriem, zemessargiem, Iekšlietu ministrijas sistēmas iestāžu amatpersonām ar speciālajām dienesta pakāpēm un normatīvajos aktos par starptautisko palīdzību noteiktajiem civilajiem ekspertiem;";

izslēgt pirmās daļas 6. punktu.

8. Izslēgt 17.1panta pirmajā daļā vārdu un skaitli "un 2.2".

9. Izteikt 21.1panta pirmās daļas 1. punktu šādā redakcijā:

"1) personām ar prognozējamu vai pirmreizēju invaliditāti, kuras cēlonis ir onkoloģiska slimība, saglabājot tiesības saņemt piešķirto pakalpojumu arī tad, ja, gaidot rindā pakalpojuma saņemšanai, beidzies termiņš, uz kuru personai noteikta prognozējama vai pirmreizēja invaliditāte;".

10.  25. pantā:

izteikt pirmās daļas 1. punktu šādā redakcijā:

"1) personām ar I, II un III grupas invaliditāti un bērniem ar invaliditāti līdz 18 gadu vecumam;";

papildināt pirmās daļas 2. punktu pēc vārda "mazspēju" ar vārdiem "vai anatomisko defektu";

izslēgt pirmās daļas 4. punktu;

papildināt pantu ar 1.1daļu šādā redakcijā:

"(11) Lēmumu par atteikumu piešķirt kompensāciju par tehnisko palīglīdzekli var pieņemt, ja ir konstatēts kāds no šādiem gadījumiem:

1) persona pieprasījusi vairākus tehniskos palīglīdzekļus, kas līdzīgā veidā kompensē vienus un tos pašus funkcionālos traucējumus;

2) nav beidzies termiņš, pēc kura beigām personu var atkārtoti uzņemt rindā kompensācijas par tehnisko palīglīdzekli saņemšanai;

3) iesniegtie dokumenti vai personas statuss neatbilst prasībām kompensācijas par tehnisko palīglīdzekli saņemšanai;

4) saskaņā ar pakalpojuma sniedzēja speciālistu atzinumu pieprasītais tehniskais palīglīdzeklis personai nav atbilstošs;

5) persona iepriekš nav pildījusi ar pakalpojuma sniedzēju noslēgtā līguma nosacījumus;

6) persona par pieprasīto tehnisko palīglīdzekli tā lietošanas laikā jau ir saņēmusi kompensāciju par tehnisko palīglīdzekli.";

izteikt otro daļu šādā redakcijā:

"(2) Ministru kabinets nosaka:

1) kārtību, kādā administrē tehnisko palīglīdzekļu pakalpojumu un veic norēķinus ar pakalpojuma sniedzējiem par sniegtajiem pakalpojumiem, doku­mentus, kas iesniedzami tehnisko palīglīdzekļu pakalpojuma un kompensācijas par tehnisko palīglīdzekli saņemšanai pirmreizēji un atkārtoti, un dokumentus, kas iesniedzami tehnisko palīglīdzekļu pakalpojuma un kompensācijas par tehnisko palīglīdzekli saņemšanai, ja tehnisko palīglīdzekļu pakalpojums saņemts citā Eiropas Savienības dalībvalstī;

2) kritērijus kompensācijas par tehnisko palīglīdzekli apmēra noteikšanai rūpnieciski un individuāli izgatavotiem tehniskajiem palīglīdzekļiem, kompensā­cijas par tehnisko palīglīdzekli apmēru, kā arī personu grupas, kuras tiesīgas saņemt atvieglojumus tehnisko palīglīdzekļu pakalpojuma saņemšanā;

3) kritērijus tehnisko palīglīdzekļu pakalpojuma sniedzēju reģistrēšanai tehnisko palīglīdzekļu pakalpojuma sniedzēju reģistrā, reģistrā iekļaujamo informāciju un reģistrēšanas kārtību, nosacījumus izslēgšanai no reģistra, kā arī prasības tehnisko palīglīdzekļu pakalpojuma sniedzējiem.";

izteikt ceturto daļu šādā redakcijā:

"(4) Šā panta pirmajā daļā noteiktās personas ar tiflotehnikas un surdotehnikas pakalpojumiem nodrošina Latvijas Neredzīgo biedrība un Latvijas Nedzirdīgo savienība, bet ar pārējo tehnisko palīglīdzekļu pakalpojumiem – Veselības un darbspēju ekspertīzes ārstu valsts komisija. Veselības un darbspēju ekspertīzes ārstu valsts komisija:

1) organizē tehnisko palīglīdzekļu pakalpojuma sniegšanas sistēmu, izstrādā priekšlikumus normatīvajiem aktiem tehnisko palīglīdzekļu jomā (tai skaitā no valsts budžeta finansējamo tehnisko palīglīdzekļu saraksta aktualizēšanai), izdod administratīvos aktus par pakalpojuma vai kompensācijas par tehnisko palīglīdzekli piešķiršanu vai atteikumu vai par uzņemšanu rindā pakalpojuma vai kompensācijas par tehnisko palīglīdzekli saņemšanai, izskata sūdzības;

2) izvērtē pretendentus tehnisko palīglīdzekļu pakalpojuma sniegšanai, reģistrē tehnisko palīglīdzekļu pakalpojuma sniedzējus tehnisko palīglīdzekļu pakalpojuma sniedzēju reģistrā un slēdz līgumus par pakalpojuma sniegšanu;

3) organizē personu funkcionēšanas novērtēšanu, konsultē personas un pakalpojumu sniedzējus tehnisko palīglīdzekļu jautājumos, veic tehnisko palīglīdzekļu izmēģināšanu un lietošanas apmācību, kā arī organizē tehnisko palīglīdzekļu izsniegšanu;

4) nodrošina piešķirto valsts budžeta līdzekļu racionālu izlietojumu un tā kontroli;

5) organizē datubāzu veidošanu un uzturēšanu attiecībā uz tehniskajiem palīglīdzekļiem, rindām tehnisko palīglīdzekļu pakalpojumu saņemšanai un pakalpojumu saņēmušajām personām, organizē Latvijas un citu Eiropas Savienības dalībvalstu tirgus izpēti, kā arī risina citus ar pakalpojumu nodrošināšanu saistītus jautājumus;

6) informē sabiedrību par tehnisko palīglīdzekļu pakalpojuma saņemšanas iespējām.";

papildināt pantu ar 4.1daļu šāda redakcijā:

"(41) Konsultatīvu, informatīvu un ar tehnisko palīglīdzekļu aprites nodrošināšanu saistītu pakalpojumu sniegšanai Ministru kabinets izveido kompetenču centru, kas sniedz speciālistu konsultācijas klientiem ar funkcionāliem traucējumiem. Kompetenču centra uzdevumus var deleģēt privātpersonai. Ministru kabinets nosaka kompetenču centra darbības noteikumus un tā speciālistu iesaistes kārtību personu funkcionēšanas novērtēšanā, konsultāciju sniegšanā un personu ar funkcionāliem traucējumiem izglītošanā, tehnisko palīglīdzekļu izmēģināšanā un lietošanas apmācībā, kā arī pakalpojuma sniedzēju piedāvājuma novērtēšanā."

11. Izteikt 26. panta pirmo daļu šādā redakcijā:

"(1) Tiesības saņemt valsts finansētus profesionālās rehabilitācijas pakalpojumus un profesionālās piemērotības noteikšanas pakalpojumus darbspēju atjaunošanaiir šā likuma 13. panta pirmās daļas 1. un 1.1punktā noteiktajām personām. Lai saņemtu valsts finansētus profesionālās rehabilitācijas pakalpo­jumus vai profesionālās piemērotības noteikšanas pakalpojumu, persona vēršas pie attiecīgā pakalpojumu sniedzēja, kurš pieņem lēmumu par pakalpojumu piešķiršanu vai par atteikumu piešķirt pakalpojumus."

12. Izslēgt 36. panta otrajā daļā vārdus "un kārtību, kādā slēdzama vienošanās par līdzdarbību".

13. Papildināt pārejas noteikumus ar 33., 34., 35., 36., 37., 38., 39. un 40. punktu šādā redakcijā:

"33. Grozījumi šā likuma 13. panta 2.2, 2.3 un 2.4daļā, 17.1panta pirmajā daļā un 25. panta ceturtajā daļā attiecībā uz to, ka tehnisko palīglīdzekļu pakalpojumu nodrošina Veselības un darbspēju ekspertīzes ārstu valsts komisija, nevis valsts sabiedrība ar ierobežotu atbildību "Nacionālais rehabilitācijas centrs "Vaivari"", stājas spēkā 2019. gada 1. janvārī.

34. Šā likuma 1. panta 40. punkts, 25. panta 1.1daļa, grozījumi šā likuma 13.1panta otrajā daļā un 25. panta otrajā daļā attiecībā uz kompensācijas par tehnisko palīglīdzekli nodrošināšanu un šā likuma 25. panta 4.1daļa attiecībā uz kompetenču centra izveidi stājas spēkā 2020. gada 1. janvārī.

35. Grozījumi šā likuma 13. panta pirmās daļas 4. punktā attiecībā uz sociālās rehabilitācijas pakalpojuma sniegšanu arī ambulatori un paplašinātam personu lokam stājas spēkā 2019. gada 1. janvārī.

36. Grozījums attiecībā uz 15.1panta pirmās daļas 6. punkta izslēgšanu stājas spēkā 2020. gada 1. janvārī.

37. Grozījumi šā likuma 1. panta 23. punktā, 13. panta pirmās daļas 1. punktā un 26. panta pirmajā daļā attiecībā uz sociālās rehabilitācijas pakalpojuma darbspēju atjaunošanai nodrošināšanu profesionālās rehabilitācijas pakalpojuma ietvaros stājas spēkā 2020. gada 1. janvārī.

38. Grozījumi šā likuma 13. panta pirmās daļas 6. punktā attiecībā uz profesionālās piemērotības noteikšanu un profesionālo rehabilitāciju darbspēju atjaunošanaipersonām ar invaliditāti vai prognozējamu invaliditāti stājas spēkā 2020. gada 1. janvārī, un valsts finansētus sociālās rehabilitācijas pakalpojumus darbspēju atjaunošanai sociālās rehabilitācijas institūcijās minētajā punktā norādītajām personām sniedz Sociālās integrācijas valsts aģentūra.

39. Līdz jaunu Ministru kabineta noteikumu spēkā stāšanās dienai, bet ne ilgāk kā līdz 2019. gada 31. decembrim ir spēkā šādi Ministru kabineta noteikumi, ciktāl tie nav pretrunā ar šo likumu:

1) Ministru kabineta 2006. gada 6. novembra noteikumi Nr. 914 "Kārtība, kādā no psihoaktīvām vielām atkarīgās personas saņem sociālās rehabilitācijas pakalpojumus";

2) Ministru kabineta 2009. gada 31. marta noteikumi Nr. 279 "Noteikumi par kārtību, kādā personas saņem sociālās rehabilitācijas pakalpojumus sociālās rehabilitācijas institūcijās, un prasībām sociālās rehabilitācijas pakalpojumu sniedzējiem";

3) Ministru kabineta 2009. gada 15. decembra noteikumi Nr. 1474 "Tehnisko palīglīdzekļu noteikumi".

40. Pārņemot no valsts sabiedrības ar ierobežotu atbildību "Nacionālais rehabilitācijas centrs "Vaivari"" tehnisko palīglīdzekļu nodrošināšanas uzdevumu, Veselības un darbspēju ekspertīzes ārstu valsts komisija nodrošina personām, kas atrodas rindā tehnisko palīglīdzekļu saņemšanai, iespējas saņemt tehnisko palīglīdzekļu pakalpojumu atbilstoši Ministru kabineta 2009. gada 15. decembra noteikumos Nr. 1474 "Tehnisko palīglīdzekļu noteikumi" minētajai kārtībai."

Labklājības ministrs

Jānis Reirs